यीशु हमारा आ ही गया... गूंजा
विद्यार्थियों के साथ मनाया क्रिसमस पर्व
एक सितारा अंबर का प्यारा यीशु हमारा आ ही गया, प्रभु का जन्म आया मुक्तिदाता बनकर जैसे महिमा गीतों से शहर के ईसाई समाज ने प्रभु यीशु के जन्मदिन पर स्वागत किया। मूलचंद मार्ग स्थित आशीष भवन चर्च में ईसाई समाज के लोगों ने केक काटकर प्रभु यीशु का जन्मदिन मनाया। चर्च में विशेष प्रार्थना की।
प्रभु यीशु के जन्मोत्सव पर ईसाई समाज में उल्लास छाया रहा। समाजजन ने अपनी खुशियों का इजहार गले मिलकर ‘मैरी क्रिसमस हैप्पी क्रिसमस’ कहकर किया। शुक्रवार सुबह 9 बजे से प्रवचन व आराधनों का दौर चला। विशेष प्रवचन के दौरान फादर सुबेंद्र कनासिया ने प्रभु यीशु का शांति संदेश सुनाते हुए कहा कहा पूरे विश्व में शांति, सद्भावना व भाईचारा कायम रहे इसके लिए सभी अपनी जिम्मेदारी समझें व कर्तव्य का निर्वहन ईमानदारी के साथ करें। मूलचंद मार्ग स्थित शहर के प्रमुख आशीष चर्च में ईसाई समाजजन द्वारा क्रिसमस पर्व मनाया। इस दौरान चर्च में विशेष प्रार्थना के साथ मिलन समारोह हुआ। चर्च में खुशियां बांटने का सिलसिला शुरू हुआ। शहर के सभी चर्च एवं गिरजाघरों में क्रिसमस पर्व की धूम रही।
केक काट कर दी बधाई- सुबह 8 बजे से ही ईसाई समाजजन मूलचंद मार्ग स्थित आशीष भवन चर्च में रंगबिरंगी पोशाकों में सज-संवर कर एकत्र हुए जहां उन्होंने पहले प्रभु की भक्ति की फिर आशीष भवन चर्च के फादर कनासिया ने केक काटा व एक दूसरे को विश कर उत्सव मनाया। कांग्रेस जिलाध्यक्ष नंदकिशोर पटेल, पार्षद योगेश प्रजापति सहित कई जनप्रतिनिधियों ने पर्व की बधाई दी।
मनासा | कार्मल कॉन्वेंट में शुक्रवार सुबह से ईसाई धर्मावलंबी जुटे व क्रिसमय का पर्व मनाया। सुबह 8.30 बजे प्रभु यीशु की झांची में जन्मोत्सव मनाया गया। प्राचार्य सिस्टर सजीवा, सिस्टर टेसी, सिस्टर लिम्सी, सिस्टर लोगाना, सिस्टर मॉनी ग्रेस, सिस्टर क्रिश्सना व विद्यार्थी मौजूद थे। सभी ने एक-दूसरे को क्रिसमस की बधाई दी व मिठाई खाई। शहर के वरिष्ठजन भी क्रिसमस की बधाई देने स्कूल पहुंचे।
स्कीम नं. 36 स्थित चर्च में भी क्रिसमस की धूम रही। सुबह विशेष प्रार्थना व प्रवचन के बाद केक काट गया और प्रभु यीशु का जन्मोत्सव मनाया। यहां फादर सोहिल रॉबिन प्रसाद ने प्रवचन दिए।
सीआरपीएफ स्थित सुबह 9 बजे रोमन कैथोलिक चर्च में प्रवचन सुनते ईसाई समाजजन। इनसेट: प्रवचन देते फादर फिलिप।
hin_Deva hin_Deva hin_Deva hin_Deva hin_Deva hin_Deva hin_Deva mag_Deva